מיטל ירימי בת 43 מקרית עקרון.

 במקצועי אחות אחראית בקהילה כבר 12 שנים בכללית ברחובות.

מאז תחילת תקופת הקורונה החלטתי להתמקד באהבה ישנה -מוסיקה.

למדתי קורס זמרים ברימון והצטרפתי להרכב רוק.

זהו שיר ראשון מתוך אלבום חדש שאני עובדת עליו.

את השיר כתב לי אהרן בס משורר מוכשר שמעדיף להישאר חסוי בשם העט שלו.

השיר נכתב על עבודת האחות, גם על הקשיים וגם על הרווח הטיפולי ריגשי בעבודה זו.

השיר בעיניי מהווה אור והעצמה לאחיות ולמקצוע הסיעוד

במיוחד בתקופה הקשה והמאתגרת של הקורונה שעברנו.

אִמְרִי נָא אֲחֹתִי אָתְּ

וְהַנִּיחִי חוֹתָם טִפּוּלֵךְ עַל לִבִּי

הֲרֵי אֶת רְפוּאַת נַפְשִׁי וְגוּפִי

אִמְרִי נָא לִי בְּמֶתֶק שִׂיחָתֵךְ

כִּי תַּמּוּ יִסּוּרִים

וּרְפוּאָה קְרוֹבָה לָבוֹא

וְאַף כִּי עַפְעַפַּיִךְ נֶעֱצָמִים

וְאַף כִּי רַגְלַיִךְ תַּשּׁוּ מֵעָמוֹד

וְיָדַיִךְ כָּבְדוּ מִלְּנַחֵם

עֲדַיִן לִבֵּךְ מַרְנִין לִבִּי

נוֹטֵעַ תִּקְוָה

מֵבִיא מָזוֹר לְחַיַּי

אִמְרִי נָא אֲחֹתִי אָתְּ

כִּי אָחוֹת אַתְּ

וּלְאַחוֹת בָּאָה רוּחֵךְ

מילים - אהרן בס // לחן - אייבי קזס

עיבוד מוזיקלי - אייבי קזס

גיטרות - אריק פולקובסקי

קליפ - ABMaster